## Odluka o početku rada Područnog carinskog ureda Osijek

### NN 86/2013 (5.7.2013.), Odluka o početku rada Područnog carinskog ureda Osijek

VLADA REPUBLIKE HRVATSKE

1919

Na temelju članka 7. stavka 5. Zakona o carinskoj službi (»Narodne novine«, broj 68/2013), Vlada Republike Hrvatske je na sjednici održanoj 4. srpnja 2013. godine donijela

ODLUKU

O POČETKU RADA PODRUČNOG CARINSKOG UREDA OSIJEK

I.

Područni carinski ured Osijek sa sjedištem u Osijeku, na područjima kako slijedi:

1) Carinski ured Osijek sa sjedištem u Osijeku, na području:

– Osječko-baranjske županije, odnosno gradova Beli Manastir, Belišće, Donji Miholjac, Đakovo, Našice, Osijek i Valpovo, te općina Antunovac, Bilje, Bizovac, Čeminac, Čepin, Darda, Draž, Donja Motičina, Drenje, Đurđenovac, Erdut, Ernestinovo, Feričanci, Gorjani, Jagodnjak, Kneževi Vinogradi, Koška, Levanjska Varoš, Magadenovac, Marijanci, Podravska Moslavina, Petlovac, Petrijevci, Podgorač, Popovac, Punitovci, Satnica Đakovačka, Semeljci, Strizivojna, Šodolovci, Trnava, Viljevo, Viškovci, Vladislavci i Vuka;

– Vukovarsko-srijemske županije, odnosno gradova Ilok, Otok, Vinkovci, Vukovar i Županja, te općina Andrijaševci, Babina Greda, Bogdanovci, Borovo, Bošnjaci, Cerna, Drenovci, Gradište, Gunja, Ivankovo, Jarmina, Lovas, Markušica, Nijemci, Nuštar, Negoslavci, Privlaka, Stari Jankovci, Stari Mikanovci, Štitar, Tompojevci, Tordinci, Tovarnik, Trpinja, Vođinci i Vrbanja;

2) Carinski ured Slavonski Brod sa sjedištem u Slavonskom Brodu, na području:

– Brodsko-posavske županije, odnosno gradova Slavonski Brod i Nova Gradiška, te općina Bebrina, Brodski Stupnik, Bukovlje, Cernik, Davor, Donji Andrijevci, Dragalić, Garčin, Gornji Bogićevci, Gornja Vrba, Gundinci, Klakar, Nova Kapela, Okučani, Oprisavci, Oriovac, Podcrkavlje, Rešetari, Sibinj, Sikirevci, Slavonski Šamac, Stara Gradiška, Staro Petrovo Selo, Velika Kopanica, Vrbje i Vrpolje;

– Požeško-slavonske županije, odnosno gradova Kutjevo, Lipik, Pakrac, Pleternica i Požega, te općina Brestovac, Čaglin, Jakšić, Kaptol i Velika;

3) Carinski ured Virovitica sa sjedištem u Virovitici, na području:

– Virovitičko-podravske županije, odnosno gradova Orahovica, Slatina i Virovitica, te općina Crnac, Čačinci, Čađavica, Gradina, Lukač, Mikleuš, Nova Bukovica, Pitomača, Suhopolje, Špišić Bukovica, Sopje, Voćin i Zdenci;

4) Granični carinski ured Bajakovo na području:

– stalnoga međunarodnoga cestovnoga graničnog prijelaza za robni i putnički promet Bajakovo, stalnoga graničnog prijelaza za međunarodni robni i putnički promet Tovarnik i stalnoga graničnog prijelaza za željeznički promet Željeznički kolodvor Tovarnik;

5) Granični carinski ured Vukovar, na području:

– stalnoga pograničnoga cestovnoga graničnog prijelaza Vukovar, Slobodne zone Vukovar, stalnoga međunarodnoga cestovnoga graničnog prijelaza Erdut, stalnoga međunarodnoga cestovnoga graničnog prijelaza Batina, stalnoga međunarodnoga cestovnoga graničnog prijelaza Ilok I, stalnoga međunarodnoga cestovnoga graničnog prijelaza Principovac I, stalnoga međunarodnoga cestovnoga graničnog prijelaza Ilok II, stalnoga međunarodnoga cestovnoga graničnog prijelaza Principovac II i stalnog pograničnog cestovnog graničnog prijelaza Bapska;

6) Granični carinski ured Županja, na području:

– stalnoga međunarodnoga cestovnoga graničnog prijelaza Županja, sezonskoga pograničnoga cestovnoga graničnog prijelaza Burumi, stalnoga međunarodnoga cestovnoga graničnog prijelaza Gunja, stalnoga pograničnoga cestovnoga graničnog prijelaza Strošinci, stalnoga međunarodnoga cestovnoga graničnog prijelaza Slavonski Šamac i stalnoga pograničnoga cestovnoga graničnog prijelaza Dubočica i stalnoga pograničnoga cestovnoga graničnog prijelaza Svilaj;

7) Granični carinski ured Stara Gradiška, na području:

– stalnoga međunarodnoga cestovnoga graničnog prijelaza Stara Gradiška, stalnoga pograničnoga cestovnoga graničnog prijelaza Davor i stalnoga međunarodnoga cestovnoga graničnog prijelaza Slavonski Brod,

počinje s radom 8. srpnja 2013. godine.

II.

Danom stupanja na snagu ove Odluke prestaje važiti Odluka o početku rada Carinarnice I Osijek (»Narodne novine«, broj 69/2012).

III.

Ova Odluka objavit će se u »Narodnim novinama«, a stupa na snagu 8. srpnja 2013. godine.

Klasa: 022-03/13-04/276

Urbroj: 50301-05/16-13-10

Zagreb, 4. srpnja 2013.

Predsjednik

Zoran Milanović, v. r.

Odluka, NN 86/2013-1919